section_heading: Karijera
paragraph_text: Prije nastupa na Wimbeldonu u ljeto 2017., osvaja jaki turnir u Heilbronnu iz serije Challenger. U paru s Nysom prošao je wimbeldonsko prednatjecanje bez izgubljenog seta. No, s jednakom uvjerljivošću započeli su i s mečevima glavnog turnira. U prvom su kolu sa 6:3, 6:1, 6:2 pobijedili Gruzijca Basilašvilija i Austrijanca Haider-Maurera, u drugom sa 6:3, 6:4, 6:4 13. nositelje Francuza Martina i Kanađanina Nestora. Šančiću su to bile prve pobjede na nekom od Grand Slam turnira.<ref> Večernji list Anton Filić, Hrvatska senzacija dolazi iz Samobora: Ovo je život iz snova, www.vecernji.hr, 9. srpnja 2017. (pristupljeno 12. srpnja 2017.)